Knut Kobberstad

Knut Kobberstad (født 11. mai 1910 i Oslo, død 24. november 2000) var en norsk skihopper og senere skoleleder. Han var rektor ved Narvik tekniske skole (fra 1977 Narvik ingeniørhøgskole, Høgskolen i Narvik i perioden 1997-2016, i dag del av UiT Norges Arktiske Universitet) fra 1955 til 1980.

Kobberstad deltok i VM i Oberhof i 1931, der han ble nummer 64 med fall i begge hoppene.Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 44, digitalisert av Nasjonalbiblioteket) I 1930 hoppet han 51 meter og var en av flere som satte bakkerekord i Holmenkollbakken.Skiforeningen: Rekorder i Holmenkollbakken   Mens han var student i perioden 1930–1935, oppnådde han mange gode plasseringer og seire i hopprenn i Mellom-Europa. Som skihopper representerte han Horten Skiklubb, der han også var formann i 1954, og SFK Lyn.

Knut Kobberstad ble uteksaminert som ingeniør i elektrometallurgi ved Technische Hochschule Dresden i 1935 og arbeidet deretter ved Elektrisk Bureau og Aanonsen Fabrikker. Fra 1946 var han overlærer ved Horten tekniske skole. Sommeren 1954 ble han ansatt som rektor ved Narvik yrkesskole og Narvik lærlingeskole. Narvik tekniske skole ble innviet høsten 1955, med Kobberstad som rektor. Han hadde stillingen til han gikk av med pensjon i 1980.

Kobberstad var president i Narvik Rotaryklubb fra 1959 til 1960.Narvik Rotaryklubb: Presidenter i Narvik Rotaryklubb  (besøkt 9. november 2013) Han ble tildelt Narvik kommunes kulturpris i 1995.Fremover: Kulturprisen til Sjømannskirka (9. desember 2010, besøkt 9. november 2013) I 1980 ble han tildelt Kongens fortjenstmedalje i gull.Det norske kongehus: Tildelinger av ordener og medaljer (besøkt 9. november 2013) Knut Kobberstad var gift med Elsa Kobberstad, som var stortingsrepresentant for Høyre fra 1981 til 1985.Olaf Chr. Torp: Stortinget i navn og tall - Høsten 1981-Våren 1985. Universitetsforlaget 1982. ISBN 82-00-05998-7 (s. 78, digitalisert av Nasjonalbiblioteket)

Narvik Skiklubbs hovedarena Kobberstadløypa er oppkalt etter Knut Kobberstad, som begynte å planlegge løypetraseen på 1970-tallet.I Narvik og omegn: Har skapt byens beste nærmiljøanlegg (s. 14, nr. 9, 18. oktober 2012, publisert av Issuu)

 Referanser 

 Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Sør. Skiforlaget - Erling Ranheim, Oslo 1956 (s. 909 og 910, digitalisert av Nasjonalbiblioteket)
 Geni: Knut Kobberstad  (1910 - 2000) (besøkt 9. november 2013)
 Bjarne Bassøe (red.): Ingeniørmatrikkelen - Norske Sivilingeniører 1901-55 med tillegg. Teknisk Ukeblad, Oslo 1961 (s. 283, digitalisert av Nasjonalbiblioteket)
 Narvik tekniske skole, Narvik ingeniørhøgskole, Høgskolen i Narvik 40 år 1955-1995. Høgskolen i Narvik 1995 (s. 10-11, 25 og 29, digitalisert av Nasjonalbiblioteket)

Kategori:Norske skoleledere
Kategori:Norske skihoppere
Kategori:Personer fra Oslo
Kategori:Kongens fortjenstmedalje i gull
Kategori:Høgskolen i Narvik